บล.ฟินันเซีย ไซรัส ค้าน ก.ล.ต. คิดปรับเกณฑ์ซิลลิ่ง-ฟลอร์หุ้น IPO เทรดวันแรก
บล.ฟินันเซีย ไซรัส ไม่เห็นด้วยกับการที่ ก.ล.ต. คิดปรับเกณฑ์ซิลลิ่ง-ฟลอร์หุ้น IPO ที่เทรดวันแรก เผยกฎเกณฑ์ต่างๆ มีเพียงพออยู่แล้ว 
5 ต.ค. 2558

นายสมภพ  กีระสุนทรพงษ์ กรรมการผู้อำนวยการ บล.ฟินันเซีย ไซรัส เปิดเผยถึง กระแสข่าวที่ระบุว่าสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อยู่ระหว่างการทบทวนเกณฑ์กรอบราคาสูงสุด (ซิลลิ่ง) และต่ำสุด (ฟลอร์) ของหุ้น IPO ที่เข้าซื้อขายในวันแรกจาก 200% ของราคาจองว่า ไม่เห็นด้วย เพราะจะเป็นการบิดเบือนกลไกตลาด และปัจจุบันกฎเกณฑ์ต่างๆ ของทางการก็มีเพียงพออยู่แล้ว เพียงแค่ต้องนำกฎเกณฑ์ต่างๆ มาใช้ให้เกิดผลอย่างรวดเร็วก็เพียงพอแล้ว ไม่ใช่รอระยะยาว 4-5 ปีกว่าจะดำเนินการได้
“พอหุ้นขึ้นก็มักจะมีการกำหนดกฎเกณฑ์หลายๆ อย่างมาปิดกั้น แต่เวลาหุ้นลงกลับไม่มีใครมาดูว่าลงเพราะอะไร”นายสมภพ กล่าว